|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada \_\_.\_\_\_\_\_\_\_\_** | **Nr. GND/2024/** |
|  | **(protokols Nr.;.p.)** |

**Par izmaiņām Gulbenes novada pašvaldības stipendiju piešķiršanas komisijas sastāvā**

Ņemot vērā darbinieku maiņu Gulbenes novada Izglītības pārvaldē, nepieciešams veikt izmaiņas Gulbenes novada pašvaldības stipendiju komisijas sastāvā.

Saskaņā ar likuma “Par interešu konflikta novēršanu valsts amatpersonu darbībā” 8.1 panta ceturto prim daļu, ja amatpersona (institūcija), kas ieceļ, ievēlē vai apstiprina personu valsts amatpersonas amatā, ir tā pati, kura saskaņā ar šā likuma 7.panta attiecīgās daļas noteikumiem lemj par atļauju savienot valsts amatpersonas amatu ar citiem amatiem, pamatojoties uz personas sniegto informāciju, jautājumu par atļauju savienot amatus izlemj, arī ieceļot, ievēlot vai apstiprinot personu attiecīgajā amatā, šādā gadījumā nav nepieciešamas citas atļaujas attiecīgo amatu savstarpējai savienošanai; šā panta piektajā daļā minētos jautājumus izvērtē un atspoguļo lēmumā par iecelšanu, ievēlēšanu vai apstiprināšanu amatā; amatu savienošanas atļauju var atcelt saskaņā ar šā panta sesto daļu.

Izvērtējot Aigas Vagules amatu savienošanu, konstatējams, ka viņa var savstarpēji savienot šādus amatus Gulbenes novada pašvaldībā - Gulbenes novada Izglītības pārvaldes vadītāja vietnieka, Gulbenes novada pašvaldības izglītības iestāžu izglītojamiem stipendiju piešķiršanas komisijas locekļa, Gulbenes novada pašvaldības Valsts budžeta mērķdotācijas sadales komisijas locekļa un Gulbenes novada stipendiju piešķiršanas komisijas locekļa amatus, pamatojoties uz likuma “Par interešu konflikta novēršanu valsts amatpersonu darbībā” 4.panta pirmās daļas 16.punktu, otrās daļas 1. un 3.punktu, 7.panta ceturtās daļas 2.punkta b) apakšpunktu un sestās daļas 2.punktu.

Pamatojoties uz likuma “Par interešu konflikta novēršanu valsts amatpersonu darbībā” 8.1 panta piektās daļas 1.punktu un 2.punktu, izvērtējot konstatētos faktiskos apstākļus, secināms, ka Aigas Vagules amatu savienošana nerada interešu konflikta situāciju, nav pretrunā ar valsts amatpersonām saistošām ētikas normām, kā arī nekaitē valsts amatpersonas tiešo pienākumu veikšanai.

Ņemot vērā augstāk minēto un pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 13.19.apakšpunktu, kas nosaka, ka atsevišķu pašvaldības funkciju pildīšanai dome no deputātiem vai attiecīgās pašvaldības iedzīvotājiem izveido Gulbenes novada pašvaldības stipendiju piešķiršanas komisiju, Gulbenes novada stipendiju piešķiršanas komisijas nolikuma 6.punktu, kas nosaka, ka komisiju izveido ar domes lēmumu uz attiecīgās domes pilnvaru laiku; komisijas sastāvā iekļauj septiņus komisijas locekļus, no kuriem divi ir domes deputāti, četri Gulbenes novada pašvaldības iestāžu darbinieki, no kuriem divi ir Gulbenes novada Izglītības pārvaldes darbinieki, kā arī viens medicīnas nozares pārstāvis, likuma “Par interešu konflikta novēršanu valsts amatpersonu darbībā” 4.panta pirmās daļas 16.punktu un otrās daļas 1. un 3.punktu, 7.panta ceturtās daļas 2.punkta b) apakšpunktu un sestās daļas 2.punktu, 8.1 panta ceturto prim daļu, piektās daļas 1. un 2.punktu, atklāti balsojot: ar 15 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. ATBRĪVOT Viju Medni, […], no Gulbenes novada pašvaldības stipendiju piešķiršanas komisijas locekļaamata ar 2024.gada 26.septembri.

2. IEVĒLĒT Gulbenes novada Izglītības pārvaldes vadītājas vietnieci Aigu Vaguli, […], Gulbenes novada pašvaldības stipendiju piešķiršanas komisijas locekļa amatā ar 2024.gada 27.septembri.

3. ATĻAUT Aigai Vagulei savstarpēji savienot šādus amatus pašvaldībā – Gulbenes novada Izglītības pārvaldes vadītāja vietnieka, Gulbenes novada pašvaldības izglītības iestāžu izglītojamiem stipendiju piešķiršanas komisijas locekļa, Gulbenes novada pašvaldības Valsts budžeta mērķdotācijas sadales komisijas locekļa un Gulbenes novada stipendiju piešķiršanas komisijas locekļa amatus.

4. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonas statusa izmaiņām šā lēmuma 1. un 2.punktā minētajām personām.

Gulbenes novada pašvaldības domes priekšsēdētājs A.Caunītis